Batatoli ya Yehova bazali Baprotesta?
Te. Biso Batatoli ya Yehova tozali bakristo, kasi tomimonaka te ete tozali Baprotesta. Mpo na nini?
Lingomba ya Protesta ezali “lingomba oyo etɛmɛlaka Lingomba ya Katolike.” Atako biso Batatoli ya Yehova tondimaka mateya ya Lingomba ya Katolike te, tomimonaka te ete tozali Baprotesta. Mpo na nini?
Mateya mingi ya Baprotesta eyokani te na oyo Biblia eteyaka mpenza. Na ndakisa, Biblia eteyaka ete “ezali na Nzambe kaka moko,” azali Bosato te. (1 Timote 2:5; Yoane 14:28) Elobi mpe polele ete etumbu oyo Nzambe apesaka bato mabe ezali liwa ya seko, kasi lifelo ya mɔtɔ te.—Nzembo 37:9; 2 Batesaloniki 1:9.
Totɛmɛlaka Lingomba ya Katolike to mangomba mosusu te, mpe tolukaka kobongisa yango te. Tosakolaka kaka nsango malamu ya Bokonzi ya Nzambe, mpe tolingaka kosalisa bato bándimela nsango yango. (Matai 24:14; 28:19, 20) Mposa na biso ezali ya kobongisa mangomba mosusu te; tolukaka nde koteya bato ya mitema sembo solo ya Nzambe mpe Liloba na ye Biblia.—Bakolose 1:9, 10; 2 Timote 2:24, 25.
lin_Latn lin_Latn lin_Latn lin_Latn lin_Latn